als_Latn dik_Latn sag_Latn
Në Prishtinë fillon aksioni për shkatërrimin e shtëpive të vjetra të rrezikshme për qytetarët
PRISHTINË (AA) – Me rrënimin e dy objekteve të cilat janë konsideruar të rrezikshme për shëndetin publik, Komuna e Prishtinës sot ka filluar me aksionin e pastrimit të qytetit nga gërmadhat, rrënojat dhe objektet e vjetra të cilat paraqesin rrezik për shëndetin publik, raporton Anadolu Agency (AA).
Sipas drejtorit të Inspektoratit në komunën e Prishtinës, Xhelal Sveqla, shtëpia e pabanuar në lagjen Tophane dhe një tualet afër stadiumit të Prishtinës ishin dy objektet e para me të cilat u shënua fillimi i aksionit për pastrimin e rrënojave dhe të shtëpive të braktisura që paraqesin rrezik për shëndetin publik.
“Sot kemi fillua aksionin e pastrimit të rrënojave në lagjen Tophane. Ky aksion do të jetë i përditshëm. Edhe më herët kemi deklaruar se është e papranueshme situata në Prishtinë kur kemi me qindra shtëpi të braktisura, të djegura, të cilat paraqesin rrezik për shëndetin publik. Tani e tutje, çdo shtëpi e cila identifikohet që është e braktisur dhe paraqet rrezik për shëndetin publik është subjekt i ndërhyrjes të inspektoratit, ku ne do të bëjmë rrënime dhe pastrimin e atij territori, pavarësisht se a është pronë komunale, pronë shoqërore apo pronë private” tha Sveqla dhe shtoi se, inspektorati i komunës së Prishtinës do të ndërhyjë në bashkëpunim me drejtorinë e shërbimeve publike dhe emergjencave, si dhe kadastër dhe pronë.
Sipas drejtorit të Inspektoratit në komunën e Prishtinës, situata është duke u mbikëqyr vazhdimisht dhe sipas raporteve aktuale nga terreni, situata më e rëndë është në Lagjen Tophane, Kodrën e Trimave, si dhe në lagjen e Kacallarëve, në qendër të qytetit. “Në këto tri lagje situata është më e rëndë për shkak të djegieve të ndryshme dhe shkatërrimeve, rrënoja këto që tash e 15 vite nuk janë pastruar” theksoi Sveçla duke kritikuar gjendjen e krijuar në kryeqytet , gjatë15 viteve të fundit.
Ai premtoi se kjo do të ndalet dhe se Prishtina nuk do të duket më e shëmtuar “Prishtina 2015 nuk do të duket kështu por do të duket me parqe, me lulishte dhe me hapësira të sigurta për qytetarë” deklaroi Sveqla.
Lidhur me numrin e saktë të shtëpive të vjetra që paraqesin rrezik për qytetarët, në Prishtinë, Sveqla nuk dha shifra për arsye se procesi i identifikimit po vazhdon edhe më tutje. Megjithatë, ai u shpreh se komuna e Prishtinës nuk do të pres përfundimin e procesit të identifikimit për të intervenuar aty ku situata është emergjente dhe duhet të intervenohet.
Sveqla tregoi se në rastin e shtëpive të vjetra private, ato të cilat duhet të rrënohen sepse paraqesin rrezik për rrethinën, komuna ka kontaktuar me pronarët dhe ju ka dhënë një afat kohor që vet ta bëjnë këtë punë. Në të kundërtën, pas skadimit të afatit vet komuna do të ndërmarr veprimet e duhura.
Ai tha se, inspektorati gjatë ditës së sotme do të ndërhuyjë edhe në dy lagje tjera, sikurse edhe nesër , kështu që në vazhdimësi, ky do të jetë një aksion për pastrimin dhe rregullimin e hapësirave publike.
Në pyetjen e gazetarëve nëse mund të ndodh që të rrënohen edhe shtëpitë e vjetra të cilat janë pjesë e trashëgimisë kulturore , Sveqla e mohoj këtë kategorikisht
“Nuk po flasim për shtëpitë të cilat janë të ruajtura me ligj për shkak se janë trashëgimi kulturore. Ato janë subjekt i institucioneve të tjera... ato kalojnë nëpër procedurë tjetër dhe nuk janë subjekt i drejtorisë së inspektoratit por është vendim i drejtorisë së urbanizimit dhe Institutit për Mbrojtjen e Trashëgimisë kulturore që të marrin vendime dhe pastaj, nëse ju duhet asistenca e jonë ne jemi të gatshëm për të ndihmuar” përfundoi Sveqla.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn